สวัสดีค่ะ อยากสอบถามเรื่องมีเลือดออกทางช่องคลอดไม่แน่ใจว่าใช่ประจำเดือนมั้ย เรามีประจำเดือนวันแรกครั้งก่อนวันที่ 13 กรกฎาคม และมีเพศสัมพันธ์กับแฟนโดยสวมถุงยางวันที่ 23กรกฎาคม (แฟนไม่เสร็จกิจ ไม่ได้มีการหลั่งใดๆ) ในวันที่30 กรกฎาคม มีอาการเจ็บคัดเต้าตม และในวันนี้วันที่ 2 สิงหาคม มีเลือดออกบริเวณช่องคลอด มีอาการปวดท้องน้อยจิ๊ดๆเป็นพักๆ เลือดออกมาไม่มาก เลือดเหลวมีสีค่อนข้างจางกว่าปกติเล็กน้อย และมีลักษณะของเลือดแห้งๆสีเข้มออกมาด้วย กะปิดกะปอย อยากทราบว่าผิดปกติอะไรมั้ยคะ หรือเป็นเลือดประจำเดือน โดยถ้าเป็นประจำเดือนนับแล้วจะห่างจากครั้งก่อน21วัน (ส่วนตัวเป็นคนประจำเดือนไม่มาตรงอยู่แล้ว แต่ค่อนข้างกังวลเพราะรอบนี้มาก่อน11วัน กลัวจะไม่ใช่ประจำเดือน) มีความกังวลเรื่องของการตั้งครรภ์ด้วยค่ะ ในและช่วงก่อนหน้ามีอาการเครียดจากเรื่องทั่วไปด้วย ขอบมากค่ะ 🙏🏻
สวัสดีค่ะ อาการเลือดออกที่ช่องคลอด โดยเลือดที่มาไม่ตรงกับประจำเดือน คือไม่ได้อยู่ภายใน 22-35 วันจากครั้งก่อน หรือมามากผิดปกติติดต่อกัน 7 วันขึ้นไปนั้น อาจมีสาเหตุมาจาก ผลข้างเคียงจากการใช้ยาคุมกำเนิดชนิดใดๆ เป็นภาวะแทรกซ้อนจากการตั้งครรภ์ เลือดตามหลังการปฏิสนธิ การติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบโดยหากก่อนหน้านี้มีเพศสัมพันธ์ใส่ถุงยางอนามัยไว้ตลอด โอกาสตั้งครรภ์ก็มีได้น้อยมาก แต่อย่างไรก็ตามถ้ายังมีเลือดออกผิดปกติทางชองคลอด ควรต้องตรวจหาการตั้งครรภ์ให้แน่ชัดไปด้วย สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่ยังมีเลือดออกที่ผิดปกติ ควรไปยืนยันผลที่รพ.และหาสาเหตุต่อไป